**פרק רביעי: להתחיל מחדש**

**הפצת זרעים ופירות**

**⏴ במבט חדש לכיתה ג**

**היקף יחידת הלימוד:** שעור אחד

**עמודים:** 141 - 142

# מטרות

* לתאר באילו דרכים מופצים פירות וזרעים.
* לאסוף מידע באמצעות תצפית ולהסיק מסקנות.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בדרכי הפצה של פירות וזרעים ועל הקשר שבין מבנה הזרע לצורת ההפצה.  עורכים דיון, שואלים:   * מה קורה לזרעים שבתוך הפרי לאחר הבשלת הפרי? * לאן מגיעים הזרעים שבתוך הפירות? * כיצד זרעים מגיעים מתוך הפרי אל האדמה?   מטרת הדיון לחשוף ידע תפיסות מוקדמות של תלמידים בנושא זה. |
| התנסות | מבצעים את המשימה **כיצד מופצים פֵּירוֹת וזרעים?**, עמודים 141 - 142,  במשימה חוקרים התלמידים זרעים באמצעות תצפית בהם ובעזרת המידעון **הפצת פֵּירוֹת וזרעים** שבעמוד 142.  לביצוע משימה זו יש להביא לכיתה פירות וזרעים שונים המייצגים דרכים שונות לפיזור פירות וזרעים של צמחים. יש לשים לב לצורות ולמבנים של הפירות והזרעים, ולבקש מהתלמידים למיין אותם לפי צורות הפיזור.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 142, פעילות **הפצת פירות וזרעים של צמחים**. בפעילות זו התלמידים התאימו בין הצמחים לבין דרכי ההפצה שלהם. * להכרת אסטרטגיית הוראה להבניית תצפית בנושא הפצת פירות וזרעים מומלץ לפנות לדגם ההוראה **הפצת פירות וזרעים- איך הגעתם לכאן?** באתר מט"ר. |
| המשגה | חוזרים על דרכי ההפצה של זרעים ופירות.   * צופים בסרטון [הפצת זרעים בצמח פתילת המדבר](https://www.youtube.com/watch?v=D-deegKGVGw), ה[פצת זרע קוקוס סמואה.](https://www.youtube.com/watch?v=1yluKrLxnrs) * צופים בסרטון בשפה האנגלית [הפצת זרעים](https://www.youtube.com/watch?v=xY4JFOSuqvY), מזהים את דרכי ההפצה המוצגות בסרטון ומסבירים את עקרון ההתאמה בין מבנה הזרע/הפרי לצורת ההפצה.   שימו לב: ניתן להוסיף כתוביות בעברית באמצעות התרגום האוטומטי. |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **תעלומת הצמח בגדר האבן**. המשימה עוסקת בדרכי הפצה של פירות וזרעים, תוך התייחסות לפתרון התעלומה - כיצד הגיעו צמחים לגדר האבן?   מכינים תערוכה בנושא הפצת פירות וזרעים. חשוב להציג בתערוכה פירות וזרעים אמתיים שמייצגים את מגוון דרכי ההפצה.  עונים על שאלה 6 בתבנית **במבט חוזר** שבעמוד 147. |
| סיכום ורפלקציה | מה קורה לזרעים המותאמים להפצה על ידי בעלי חיים ובעלי חיים אינם זמינים על מנת לסייע בהפצתם?  הסבירו את עקרון ההתאמה שבין מבנה הזרע/הפרי לאופן ההפצה שלו.  מה חידש לך השיעור?  מה סקרן אותך היום בשיעור? מה היה מפתיע?  אילו שאלות נוספות מתעוררות אצלך בעקבות השיעור? |